Na podlagi 108. člena ***Zakona o organizaciji in financiranju vzgoje in izobraževanja*** (Uradni list RS št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr., 25/17 – ZVaj, 123/21, 172/21, 207/21, 105/22 – ZZNŠPP, 141/22, 158/22 – ZDoh-2AA in 71/23) ter v skladu z 98. in s 13. členom ***Zakona o skupnih temeljih sistema plač v javnem sektorju*** (Uradni list RS, št. 95/24) ravnatelj Tomaž Rozina določam

**Pravilnik o sistemizaciji delovnih mest**

šole in vrtca

številka proračunskega uporabnika 66052

# Splošne določbe

S tem pravilnikom se določajo:

* organiziranost dela v zavodu,
* oblikovanje delovnih mest,
* pogoji za zasedbo delovnega mesta,
* strokovna usposobljenost javnega uslužbenca,
* seznam in opis delovnih mest,
* pogoji za zaposlitev in za določanje števila javnih uslužbencev za posamezna delovna mesta.

# Organiziranost dela v zavodu

Delo v zavodu je organizirano v obliki delovnih mest, ki opredeljujejo sklope po zahtevnosti enakih, sorodnih ali zelo podobnih opravil.

Delovno mesto združuje dela, ki so praviloma sorodna in za katera se javni uslužbenec izobražuje po rednem programu izobraževanja za poklic ali pa si poleg rednega izobraževanja potrebno znanje pridobi z delovnimi izkušnjami in dopolnilnim izobraževanjem. Delovno mesto je temeljna organizacijska enota dela v zavodu. Delovno mesto se opredeli z imenom in predstavlja skupek del, ki jih lahko opravlja javni uslužbenec pod pogoji, ki jih določa ta sistemizacija in za katero javni uslužbenec sklene delovno razmerje na podlagi pogodbe o zaposlitvi ali pa je nanj lahko razporejen v času trajanja zaposlitve.

Pri določanju organizacije, sistemizacije in obsega dela se upoštevajo normativi in standardi, ki so določeni za posamezna področja oziroma programe, ki jih izvaja zavod.

Za druge dejavnosti, ki jih opravlja zavod, se upoštevajo normativi in standardi za posamezno vrsto dejavnosti.

Če normativov in standardov za istovrstno dejavnost ni, se kot podlaga upoštevajo standardi in normativi, ki so primerljivi z opravljano dejavnostjo, če pa tudi teh ni, organizacija in sistemizacija temeljita, dokler niso izdelani, na operativnih izkušnjah, ki omogočajo nemoteno opravljanje dejavnosti.

Dejavnost zavoda se v skladu z ustanovitvenim aktom in programi izvaja:

* v matični šoli naslov,Pungrt 9, 1275 Šmartno pri Litiji
* v podružnični šoli Primskovo, Gradišče 28, 1276 Primskovo na Dolenjskem,
* v podružnični šoli Štangarske Poljane, Štangarske Poljane 15, 1275 Šmartno pri Litiji,
* v podružnični šoli Velika Kostrevnica, Velika Kostrevnica 27, 1275 Šmartno pri Litiji in
* v vrtcu Ciciban, za Povrtmi 6, 1275 Šmartno pri Litiji.

# Oblikovanje delovnih mest

Delovna mesta v zavodu se določijo v skladu s predpisi, vzgojno-izobraževalnimi programi, ki jih izvaja zavod, in v skladu s potrebami zavoda glede na vsebino in obseg drugih dejavnosti, ki jih opravlja zavod.

Zaposlitev javnih uslužbencev na posameznih delovnih mestih se opravi tako, da je zagotovljeno optimalno izvajanje vseh del in nalog, ki zagotavljajo možnost medsebojnega povezovanja in s tem doseganje najboljših možnih posamičnih in skupnih delovnih dosežkov, uveljavljanje in razvijanje delovnih sposobnosti, osebno in strokovno rast vseh zaposlenih ter racionalno izrabo delovnega časa in naravnih pogojev dela.

Izvajanje del in nalog je v zavodu organizirano v posameznih vsebinsko in organizacijsko zaokroženih celotah po naslednjih ravneh in vsebinah:

* poslovodenje in pedagoško vodenje,
* vzgojno-izobraževalno delo,
* svetovalno delo,
* knjižničarsko delo,
* administrativno in računovodsko delo,
* tehnično-vzdrževalno delo,
* oskrbovalno-prehrambno delo,
* drugo pomožno delo.

Organizacijsko zaokrožene enote vodi ravnatelj ali javni uslužbenec, ki usklajuje in usmerja dejavnost sorodnih delovnih enot in služb.

# Seznam in opis delovnih mest in katalogov sistemiziranih delovnih mest

Delovno mesto je opredeljeno kot sklop del in nalog, ki so organizacijsko določene in so po zahtevnosti ter vrsti opravil tako sorodne, da jih lahko opravlja javni uslužbenec, ki ima določeno izobrazbo, znanje in usposobljenost.

Vrsta delovnih mest in obseg dela na posameznem delovnem mestu se določa v skladu s predpisi in normativi za vzgojno-izobraževalne programe, ki jih izvaja zavod, ter v skladu z drugimi potrebami zavoda glede na vsebino in obseg dodatne dejavnosti, ki jo opravlja zavod.

Delovna mesta v zavodu se v skladu z zakonom in s tem pravilnikom določijo v **seznamu delovnih mest** (**priloga 1**), ki je sestavni del tega pravilnika.

Seznam delovnih mest vsebuje naslednje podatke:

* šifro in naziv delovnega mesta,
* šifro in ime naziva, kjer nazivi obstajajo,
* tarifni razred delovnega mesta,
* plačno podskupino,
* plačni razred delovnega mesta oziroma plačni razred naziva,
* število napredovalnih razredov na delovnem mestu oziroma v nazivu.

**Opis delovnih mest** je določen v **prilogi 2**, ki je sestavni del tega pravilnika.

Opis delovnega mesta vsebuje:

* organizacijsko enoto oziroma dejavnost,
* zahtevano stopnjo in smer izobrazbe,
* zahtevo po drugih funkcionalnih in specialnih znanjih in sicer po
* znanju slovenskega knjižnega jezika,
* pedagoško-andragoški izobrazbi,
* opravljenem strokovnem izpitu,
* specialno-pedagoški izobrazbi,
* dodatni usposobljenosti ter
* drugih funkcionalnih in specialnih znanjih,
* potrebne delovne izkušnje,
* posebne zdravstvene in psihofizične sposobnosti,
* posebne organizacijske oziroma vodstvene sposobnosti, osebnostno primernost – nekaznovanost za kazniva dejanja zoper spolno nedotakljivost zoper mladino,
* odgovornost javnega uslužbenca,
* druge pogoje.

Število delovnih mest, ki se sistemizirajo v zavodu, določi ravnatelj v skladu s potrjeno sistemizacijo.

V zavodu se vsa delovna mesta lahko določijo kot delovna mesta, na katerih se opravlja delo s krajšim delovnim časom od polnega delovnega časa.

# Dela in naloge, ki niso primerni za nekatere kategorije javnih uslužbencev

V zavodu ni delovnih mest, ki bi jih v skladu z delovnopravnimi predpisi ne smeli opravljati ženske in mladina nad osemnajst let.

Invalidi lahko opravljajo tista dela, ki so jih glede na svojo delovno zmožnost sposobnosti opravljati, in sicer v skladu z opisom del in nalog delovnega mesta, kot izhaja iz sistemizacije delovnih mest.

Za vsak primer invalidnosti se delodajalec posvetuje s pooblaščenim zdravnikom medicine dela, prometa in športa in glede na obremenjenost delovnega mesta ter okvare posameznika odloči, ali je možna ergonomska ureditev delovnega mesta.

# Strokovna usposobljenost javnega uslužbenca

Javni uslužbenec mora za zasedbo posameznega delovnega mesta biti ustrezno strokovno usposobljen. Usposobljenost se dokazuje z javno listino, ki izkazuje pridobljeno javno veljavno strokovno izobrazbo.

Poleg potrebne strokovne izobrazbe mora javni uslužbenec izpolnjevati tudi druge predpisane ali s tem pravilnikom določene pogoje.

Kadar za zasedbo posameznega delovnega mesta nihče od prijavljenih kandidatov ne izpolnjuje vseh predpisanih in določenih pogojev, se na posamezno delovno mesto za določen čas, a največ za eno leto, če je to nujno za nemoteno izvajanja delovnega procesa, lahko sprejme kandidata, ki ne izpolnjuje vseh zahtevanih pogojev.

Pridobljena znanja in zmožnosti se lahko ugotavljajo tudi s preizkusom zmožnosti za opravljanje del na delovnem mestu ali s poskusnim delom.

# Pripravniki

Zavod lahko v skladu z razpisom pripravniških mest ministrstva, pristojnega za šolstvo, zaposli dodeljene pripravnike.

Uvajanje pripravnikov v delo je organizirano v skladu s pravilnikom, ki ureja pripravništvo.

V zavodu se lahko v skladu z možnostmi usposabljajo tudi pripravniki prostovoljci.

# Zdravstveni pregledi

Javni uslužbenci so dolžni opraviti predhodni, obdobni in specialni zdravstveni pregled.

Javni uslužbenec, ki je napoten na zdravstveni pregled in te obveznosti ne izpolni, krši določbo 2. odstavka 54. člena ***Zakona o varnosti in zdravju pri delu*** (Uradni list RS 43/11), zaradi česar mu lahko delodajalec iz krivdnih razlogov odpove pogodbo o zaposlitvi.

Javnemu uslužbencu lahko preneha delovno razmerje tudi, če ob zaposlitvi zamolči podatke o svojem zdravstvenem stanju, ki so bistvenega pomena za opravljanje dela na delovnem mestu, za katerega je kandidiral in sklenil pogodbo o zaposlitvi.

# Pogoji za zaposlitev javnih uslužbencev in določanje števila javnih uslužbencev za posamezna delovna mesta

Javne uslužbence razporeja na delovna mesta ravnatelj zavoda.

Javni uslužbenec je razporejen na delovno mesto, za katero je bil izbran in je zanj sklenil pogodbo o zaposlitvi.

Zaradi sprememb v organizaciji dela zavoda oziroma zaradi nujnih potreb med delovnim procesom in v drugih primerih, ki so določeni z zakonom oziroma kolektivno pogodbo, je lahko javni uslužbenec razporejen tudi na drugo delovno mesto.

Število javnih uslužbencev, potrebnih za opravljanje dela na posameznih delovnih mestih za izvajanje dejavnosti zavoda, ki se financira iz proračuna, določi za vsako šolsko leto posebej ravnatelj zavoda, v skladu s potrjeno sistemizacijo.

Sklep o odobrenem številu javnih uslužbencev v zavodu za posamezno šolsko leto je sestavni del tega pravilnika.

Število javnih uslužbencev, potrebnih za izvajanje dodatnih dejavnosti zavoda, ki niso financirane iz javnih sredstev, določi ravnatelj zavoda.

# Prehodne in končne določbe

Ravnatelj je dolžan vročiti zaposlenim, ki se jim spremeni plačni razred, aneks k pogodbi o zaposlitvi najkasneje v 15 dneh po uveljavitvi tega pravilnika.

Ta pravilnik začne veljati naslednji dan po sprejemu in objavi na oglasni zavoda.

Z dnem uveljavitve tega pravilnika preneha veljati Pravilnik o sistemizaciji delovnih mest Šole in vrtca z dne 1. 11. 2023.

*V Šmartnem, dne 17. 1. 2025* ***Tomnaž Rozina,***

***ravnatelj zavoda***

Organigram Osnovne šole …

**Shema upravljanja**

**Podružnica** …

vodja podružnice

…

**Podružnica** …

vodja podružnice

…

**Podružnica** …

vodja podružnice

…

**Podružnica** …

vodja podružnice

…

**Vrtec pri OŠ ...**

Pomočnik ravnatelja

…

**Svetovalna služba**

psihologinja …

pedagoginja …

**Knjižnica**

…

**Organizator**

**informacijskih dejavnosti**

…

**Razredniki**

**Drugi učitelji in vzgojitelji**

**Tehnične službe in kuhinja**

kuharji in kuharski pomočniki

hišniki

čistilke

**Osnovna šola …**

ravnatelj …

**Tajništvo**

…

**Pomočniki ravnatelja**

… - za vrtec

… za šolo

**Računovodstvo**

…

Knjigovodstvo

…

Zahtevano mnenje sindikata dne vstavite datume

Objavljeno na oglasni deski dne

Soglasje sindikata

Sprejem tega pravilnika

Objava pravilnika

Začetek veljavnosti

Spremembe

Spremembe

Spremembe

Spremembe